
Către,  
Comisia pentru buget, finanțe și bănci
Comisia pentru industrii și servicii

AVIZ
Proiect de Lege privind măsuri economice și fiscal-bugetare

	În conformitate cu prevederile art.94 și 115 alin.(1) din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre avizare cu proiectul de Lege privind măsuri economice și fiscal-bugetare, transmis cu adresa PLx 517 din 08.09.2020 şi înregistrat sub nr.4c-5/436/09.09.2020.
	Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
	Consiliul Legislativ, cu avizul nr.516/16.06.2020, a avizat favorabil proiectul de lege sus menţionat.
Proiectul de lege a fost adoptat de Senat în ședința din 2 septembrie 2020.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut proiectul de Lege privind măsuri economice și fiscal-bugetare , în şedinţa din 21 septembrie 2020. 
            În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind măsuri economice și fiscal-bugetare.
În raport cu obiectul şi conţinutul său, proiectul de lege face parte din categoria legilor ordinare.


VICEPREŞEDINTE,
Dănuț PĂLE

